Opinjoni tal-Kummissjoni skond l-Artikolu 251(2), it-tielet subparagrafu, il-punt(c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament ewropew u tal-Kunsill li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2006/0131 finali - COD 2003/0175 */





[pic] | KUMMISSJONI TAL-KOMUNITAJIET EWROPEJ | Brussel 20.3.2006 KUMM(2006) 131 finali 2003/0175 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt(c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0175 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt(c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL li temenda d-Direttiva 1999/62/KE dwar il-ħlas li jrid isir minn vetturi ta' merkanzija tqila għall-użu ta' ċerti infrastrutturi 1. INTRODUZZJONI L-Artikolu 251(2), it-tielet subparagrafu, punt (c) tat-Trattat tal-KE jirrikjedi li l-Kummissjoni tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tagħti l-opinjoni tagħha dwar l-emendi proposti mill-Parlament hawn taħt. 2. SFOND Data ta' meta l-proposta tressqet lill-PE u lill-Kunsill(dokument COM(2003) 448 finali – C5–0351/2003 - 2003/0175(COD): | it-28 ta' Lulju 2003 | Data ta' l-opinjoni tal-Kumitat Ekonomiku u Soċjali Ewropew: | it-3 ta’ Ġunju 2004 | Data ta' l-opinjoni tal-Parlament Ewropew, l-ewwel qari: | l-20 ta' April 2004 | Data ta' l-adozzjoni tal-pożizzjoni komuni b'maġġoranza kwalifikata: | Is-6 ta’ Settembru 2005. | Data ta' l-opinjoni tal-Parlament Ewropew, it-tieni qari | il-15 ta' Diċembru 2005 | 3. GħAN TAL-PROPOSTA F’konformità mal- White Paper dwar il-politika tat-Trasport Ewropea 2010[1] u wara it-talba mill-Kunsilli Ewropej ta’ Diċembru 2002 u Marzu 2003, il-Kummissjoni pproponiet verżjoni mmodifikata tad-Direttiva 1999/62 dwar il-ħlas tat-toroq li jrid isir minn vetturi ta' merkanzija tqal. Din il-proposta hija f’konformità mal-politika tal-Kummissjoni dwar il-ħlas għall-infrastruttura tat-trasport li għandha tiżviluppa strateġija armonizzata Komunitarja għal ħlas, li jgħodd għal mezzi kollha tat-trasport. Il-bażi għal ħlas tat-trasport għandhom ikunu l-ispejjeż tat-trasport bħalissa imposti fuq l-utenti, dawk li jħallsu t-taxxi u s-soċjetà in ġenerali. Id-Direttiva 1999/62/KE tipprovdi l-qafas attwali għal ħlas tat-triq għall-vetturi tal-merkanzija tqal. Madankollu, minħabba li l-Istati Membri għandhom it-tendenza li jersqu lil’hinn minn reġimi tal-ħlasijiet (vignettes) u lejn ir-reġimi tal-ħlas ta’ nollijiet għall-użu tat-triq, id-direttiva teħtieġ li tiġi aġġornata, biex telabora u tiċċara l-bażi għan-nollijiet tat-toroq u biex tiżgura li t-taħlita varjata attwali tar-reġimi ta’ ħlasijiet u nollijiet tiżviluppa b’mod trasparenti u armonizzat. Barra minn hekk, hemm il-ħtieġa li jiġi adattat il-qafas għal ħlas tat-tariffi għall-użu tat-triq biex jiżdied l-iskop biex jinġabru l-fondi għall-investiment fl-infrastruttura l-ġdida tat-trasport. Il-proposta tal-Kummissjoni għall-aġġornament tad-Direttiva 1999/62/KE tindirizza dawn il-għanijiet. Sabiex tittejjeb u tiġi armonizzata l-bażi tal-ħlas tat-tariffi għall-użu tat-triq hi: - tispeċifika l-bażi ta’ l-infiq għar-reġimi tan-nollijiet, biex tinkludi l-ispejjez għall-bini, l-operazzjoni, iż-żamma u l-iżvilupp tan-netwerk u l-infiq mhux kopert ta' l-inċidenti; - ittejjeb l-iskop għad-differenzazzjoni tan-nollijiet u tipprovdi metodoloġija biex tiffaċilita l-istima trasparenti ta’ l-ispejjez; - testendi l-ambitu tad-Direttiva biex tinkludi iktar vetturi kummerċjali (minn 3.5 tunnellati) u iktar toroq (in-netwerk tat-toroq Trans Ewropej u rotot alternattivi). Sabiex jintlaħqu l-ħtiġijiet finanzjarji għall-infrastruttura tat-trasport, hi : - torbot in-nollijiet ma’ l-ispejjez taż-żamma u l-iżvilupp ta’ l-infrastruttura; - tirrikjedi li d-dħul jintnefaq fuq iż-żamma u l-iżvilupp ta’ l-infrastruttura tat-trasport; - tippermetti li jogħlew n-nollijiet, li d-dħul tagħhom għandhom jintnefaq fuq investimenti alternattivi ta’ infrastruttura fl-istess kuritur TEN. 4. L-OPINJONI TAL-KUMMISSJONI DWAR L-EMENDI ADOTTATI MILL-PARLAMENT EWROPEW Il-Kummissjoni tista' taċċetta l-emendi kollha adottati mill-Parlament Ewropew fit-tieni qari. Dawn huma r-riżultat ta’ pakkett ta’ kompromess li sar bi ftehim bejn il-Parlament Ewropew u l-Kunsill bil-għan li tiġi adottata d-Direttiva fit-tieni qari. L-emendi jaqblu ma l-istrateġija li ttieħdet mill-Kummissjoni fil-proposta tagħha u jindirizzaw it-tħassib tal-Kummissjoni dwar il-firxa ġeografika u l-ispejjeż esterni. Emendi fuq firxa ġeografika (43, 44, 51, 52, 53, 54) : Dawn l-emendi jistabbilixxu regoli għat-trattament ta’ tipi differenti ta’ toroq fi ħdan id-direttiva. It-TENs huma suġġetti għar-regoli tad-direttiva; L-Istati Membri għandhom jinfurmaw il-Kummissjoni dwar toroq ewlenin oħra ; u t-toroq sekondarji mhumiex suġġetti għal xi regoli fid-direttiva. Emendi fuq l-ispejjez esterni (37, 41, 42, 49, 50) : dawn l-emendi jagħmlu dikjarazzjonijiet dwar l-importanza li l-ispejjez esterni jiġu internalizzati u jirrikjedu li l-Kummissjoni timpenja ruħha li tagħmel eżerċizzju ta’ mudellar u evalwazzjoni ta’ l-impatt ta’ l-internalizzazzjoni ta’ l-ispejjez esterni fi żmien sentejn mid-dħul fis-seħħ tad-direttiva. Emenda 32 dwar il-varjazzjoni tan-nollijiet : din l-emenda tippermetti varjazzjoni tan-nollijiet skond l-emissjonijiet NOx u PM emissions, u tagħmel obbligatorji l-varjazzjoni tan-nollijiet skond l-emissjonijiet sa mill-2010. Emendi fuq it-tip ta’ vettura (39, 40, 55) : Dawn l-emendi jħassru r-referenza għal “tqal” fil-vetturi tqal li jġorru merkanzija, minħabba li l-firxa tad-direttiva nbidlet biex tinkludi vetturi ta’ bejn 3.5t u 12t, minflok dawk ftit iktar minn 12t biss, kif stipulat fid-direttiva 1999/62. Emendi fuq il-ħlasijiet urbani (33, 35) : dawn l-emendi jiċċaraw il-fatt li l-ħlasijiet regolatorji urbani mhumiex suġġetti għal ebda mir-regoli fid-direttiva u għalhekk l-Istati Membri jistgħu jimponu ħlasijiet bħal dawn skond ir-regoli tat-Trattat. Emendi oħra (34, 36, 38, 45, 46, 47, 48) : jagħmlu bidliet żgħar lil partijiet oħra tat-test, li jitrattaw kumpens, ipotekazzjoni, rati massimi ta’ l-eurovignette u non diskriminazzjoni . Il-konklużjoni tal-pakkett ta’ kompromess ġiet iffaċilitata permezz ta’ dikjarazzjoni li l-Kummissjoni għamlet waqt is-sessjoni Plenarja tal-Parlament Ewropew f’Diċembru 2005 (ara l-anness). 5. KONKLUżJONI SKOND L-ARTIKOLU 250(2) TAT-TRATTAT TAL-KE, IL-KUMMISSJONI TEMENDA L-PROPOSTA TAGħHA KIF STIPULAT HAWN FUQ. Anness: Dikjarazzjoni li l-Kummissjoni għamlet waqt is-Sessjoni Plenarja tal-Parlament fit-13 ta’ Diċembru 2005 L-INTERNALIZZAZZJONI TA’ L-ISPEJJEż ESTERNI Dikjarazzjoni tal-Kummissarju Barrot Fir-rigward ta’ l-analiżi ta’ l-internalizzazzjoni ta’ l-ispejjeż esterni, ninsab kuntent li niddikjara li l-Kummissjoni, fis-sentejn li ġejjin, se tkun tista’ telabora u tippubblika l-mudelli u l-evalwazzjonijiet ta' l-impatt, kif mitlub mill-Parlament. B’dan il-mod, il-Kummissjoni se tkun tista’ tevalwa l-ħtieġa għal azzjonijiet ulterjuri fil-qasam. [1] COM(2001) 370, 12.9.2001